Ranger 9
De Ranger 9 war eng Raumsond vun der US-amerikanescher Raumfaartagentur NASA. Si war déi néngt a lescht Sond am Kader vum Ranger-Programm fir Erfuerschung vum Äerdmound. Si war wéi Ranger 6 bis Ranger 7 am sougenannte Block-III-Design gebaut an huet 367 Kilogramm gewien. Wéi d'Missioune virdru sollt si an de leschte Minutte virum Opschlag Biller vun der Mounduewerfläch maachen an op d'Äerd schécken.

Missioun 
D'Ranger 9 gouf den 21. Mäerz 1965 u Bord vun enger Atlas-Agena-B-Rakéit LC-12 vun der Cape Canaveral Air Force Station gestart. Nom Erreeche vun der Parkbunn an 185 Kilometer Héicht gouf d'Agena-Uewerstuf 90 Sekonne gezünnt an huet d'Ranger 9 op eng Fluchbunn fir op de Mound bruecht. 70 Minutten nom Start huet si d'Solarpanéilen opgemaach. Den 23. Mäerz 1965 gouf et eng Zündung vun de Korrekturdreifwierker vun 31 Sekonnen. De 24. Mäerz 1965 huet Ranger 9 de Mound erreecht. Dat éischt Bild gouf aus enger Héicht vun 2363 Kilometer um 13:49 Auer UT opgeholl. Dat lescht Bild hat eng Opléisung vun 0,3 Meter a war domat dat héchstopgeléist Bild vun de Ranger-Missiounen. No 64 Stonne Missiounsdauer ass d'Sond mat zirka 2,67 km/s am Krater Alphonsus ageschloen.

D'Missioun war en Erfolleg.

Trivia 
Déi lescht Biller vun der Sond goufe live an der amerikanescher Televisioun iwwerdroen.

Kuckt och

Um Spaweck 
 Ranger 9
 Bernd Leitenberger: D'Ranger-Moundsonden
  Lunar Impact - A History of Project Ranger, Online-Versioun vun engem NASA-Buch

NASA
Moundsonden
1965 an der Raumfaart
Ranger-Programm